Nandi Ndalane

**Nandi Annah Ndalane** (o o tshotsweng ka ngwaga wa 1963) ke mopolotiki wa kwa Aforika Borwa o a saleng a nna leloko la palamente ya Aforika Borwa fa e sale ka 2024. O berekile mo khanseleng ya Limpopo go tswa ka 2014 le puso ya kgaolo ya Limpopo go tswa ka 1999 go tsena 2024.

Ndalane e ne e le mokhanselara wa metshameko, botaki le ngwao go tswa ka 2014 go tsena 2016, mokhanselara wa dipalamo le tshireletsego go tswa ka 2016 go tsena 2017; mokhanselara wa ditiro , ditsela le dikago ka 2017 go tsena 2019, mokhanselara wa temothuo le tlhabololo magae go tswa ka 2019 go tsena 2022, le mokhanselara wa ditlhabololo go tswa ka 2022 go tsena 2024. Ke leloko la African National Congress (ANC) kwa kgaolong ya kwa ga bone kwa Vhembe; o berekile gape sebaka sa setlha se le sengwefela a le mo komiting ya ANC ya Limpopo go tswa ka 2018 go tsena 2022.

## Botshelo jwa gagwe a le mmotlana le tiro
Ndalane o tshostwe ka Seetebosigo ngwaga wa 1963 kwa Elim kwa Vhembe kwa e leng kgaolo ya Limpopo gompieno. Mo dingwageng tsa bofelo tsa puso ya tlhaolele, o ne abereka mo go tlhabololeng setshaba kwa lekgotlang le e seng la puso la Akanani. Ka ditlhopho tsa ntlha morago ga puso ya tlhaolele ka 1994, o ne a bereka e le moemedi wa phathi mo letsholong la phenyo la African National Congress (ANC), o ne a tlhophiwa go nna mokhanselara wa khansele ya Vuwani-Hlanganani.

## Tiro ya gagwe mo pusong
Ndalane o tlhophilwe pele e le leloko la ANC la kgaolo ya Limpopo mo ditlhophong tsa 1999. Fa bereka koo, o nea  tlhatloga maemo mo ANC, a nna mothusa modulasetilo wa kgaolo, morago go tswa ka 2007, a nna motshwara madi wa lekalana la ANC la Vhembe. Mo setlheng sa bone sa palamente ya Limpopo morago ga ditlhopho tsa 2009, tse Ndalane a neng a tlhophiwa gape a le mo maemong a lesome le borobabobedi a lenaane la ANC - o ne a nna modulasetilo wa komiti ya metshameko, botaki le ngwao.

Ka ditlhopho tsa 2014, Ndalane o ne a tlhophiwa gape, ka nako eo a le mo maemong a masome a mararo le borobabongwe a lenaane la ANC. O ne a tlhomiwa mokhanselara wa Limpopo ke Stan Mathabatha, o a neng a tlhophilwe e le latlha mo setlheng se se tletseng e le moeteledipele wa Limpopo; o ne a nna mokhanselara wa metshameko, botaki le ngwao. O nnile mo maemng ao go fitlhelela go tswakanngwa matona ka Lwetse a le lesome le botlhano ngwaga wa 2016, fa a tlaa fudusediwa kwa lephateng la dipalamo le pabalesego. Ka Phalane 2017, o ne a fudusiwa gape, a isiwa lephateng la ditsela le dikago, e e neng e bonwa e le ka godingwana. Fa a le mo maemong ao, kwabokopanong jwa ANC jwa kgaolo ka Seetebosigo 2018, Ndalane o ne a tlhophiwa go nna leloko la komiti ya Limpopo ya ANC.

Ka ditlhopho tsa 2019, Ndalane o ne a le mo maemong a lesome le botlhano a lenaane la ANC, o ne a tlhophiwa gape mo kgaolong. O ne a tlhophiwa mo khanseleng ya ga Mathabatha gape, kwa a thapilweng e le mokhanselara wa temothuo le tlhabololo magae. Kwa bokopanong jwa ANC jwa ditlhopho ka Seetebosigo 2022, o ne a nna mongwe wa makhanselara a a mmalwa go iponela tlhopho gape kwa komiting ya ANC, selo se se neng se bonwa se supa fa a sa itshetlela  mo polotiking. Ka Phalane 2022, Mathabatha o ne a mo fudusetsa kwa lephateng la ditlhabololo.

Ndalane o ne a tlhophiwa go ya palamenteng ya Aforika Borwa mo ditlhophong tsa 2024.

## Metswedi